Fiók regisztrálása valamelyik támogatott üzenetküldő szolgáltatással.
Milo Casagrande
milo@ubuntu.com

Creative Commons Share Alike 3.0

# Új fiók regisztrálása

A legtöbb fióktípus megköveteli fiók létrehozását egy szolgáltatónál ahhoz, hogy az Empathyhoz hasonló azonnaliüzenő alkalmazásokkal csatlakozhatna. Egyes szolgáltatók esetén használhatja az Empathyt új fiók regisztrálására, a fiók hozzáadásához használt lépéseket követve.

Ez az oldal új fiók létrehozásával kapcsolatos információkat biztosít különböző fióktípusokhoz. A szolgáltatónak meg kell adnia a bejelentkezési azonosítót és jelszót, valamint az Empathy használatával való csatlakozáshoz esetleg szükséges további információkat.

# Facebook

A Facebook az egyik legtöbbet használt közösségi hálózat. Segítségével a felhasználók saját profilt hozhatnak létre, és kommunikálhatnak barátaikkal.

A Facebook használatához a barátaival való kommunikációra a www.facebook.com weboldalon kell létrehoznia egy új fiókot.

# Jabber

A Jabber egy nyílt azonnaliüzenő-rendszer. Az e-mailhez hasonlóan a Jabber lehetővé teszi a szolgáltató megválasztását, és az összes Jabber felhasználóval való kommunikációt a szolgáltatótól függetlenül.

Egy Jabber szolgáltatónál létre kell hoznia az új fiókot. Számos ingyenes szolgáltató van, az egyik népszerű a Jabber.org.

Ha a Google Mail vagy a Google Talk szolgáltatást használja, akkor már van Jabber fiókja. A Google Talk egy Jabber szolgáltatás. Google Mail címét és jelszavát használhatja az Empathyban a kapcsolódáshoz.

# Közeli emberek

Ezen szolgáltatás használatához nem szükséges fiókot létrehoznia egy szolgáltatónál. Ez a szolgáltatás akkor működik, amikor helyi hálózathoz, például vezeték nélküli hotspothoz kapcsolódik. Ez képes automatikusan megtalálni a szolgáltatás többi felhasználóját az adott hálózaton.

További információkért lásd a oldalt.

# SIP

A SIP egy nyílt rendszer, amely lehetővé teszi felhasználóinak hang- és videohívások bonyolítását az interneten. Létre kell hoznia egy fiókot egy SIP-szolgáltatónál. Az összes SIP-felhasználóval kommunikálhat, függetlenül az általuk használt szolgáltatótól.

Számos népszerű ingyenes SIP-szolgáltató van, ezek egyike a Sipphone.

Technikai nehézségek miatt az ingyenes Ekiga.net szolgáltatás jelenleg nem működik az Empathyval.

Egyes SIP-szolgáltatók lehetővé teszik normál telefonok hívását a számítógépéről. Ehhez a szolgáltatáshoz általában fizetős szolgáltatásra kell előfizetni.

# IRC

Az IRC használatához nem kell fiókot regisztrálni. Noha meg kell adnia egy becenevet az IRC-fiók felvételekor az Empathyba, ez a becenév csak az egyes csatlakozásokkor jön létre. Ha másik felhasználó használja a becenevet, akkor újat kell választania.

Egyes IRC-hálózatíok egy NickServ nevű szolgáltatást használnak, amely lehetővé teszi felhasználóiknak beceneveik megvédését. További információkért lásd a oldalt.

Egyes IRC-kiszolgálók jelszóval védettek. Az ilyen kiszolgálókhoz csatlakozáskor ismernie kell a jelszót. Ezek általában privát IRC-hálózatok.

# Zárt szolgáltatások

Számos zárt azonnaliüzenő-szolgáltatást fejlesztettek különböző cégek és szervezetek. Az Empathy lehetővé teszi a kapcsolódást meglévő fiókjával a legnépszerűbb szolgáltatásokhoz. Ezen szolgáltatásokhoz tartozó új fiók létrehozásához fel kell keresnie a szolgáltató weboldalát, és el kell fogadnia a felhasználási feltételeket.

AIM

ICQ

MSN

Yahoo!