IRC-hálózatokhoz való csatlakozáshoz szükséges további információk
Shaun McCance
shaunm@gnome.org

Creative Commons Share Alike 3.0

# IRC-fiók részletei

Az IRC-fiókok sok más fióktípustól eltérő információkat igényelnek. IRC-fiók létrehozásához meg kell adnia legalább az IRC-hálózatot és egy becenevet. Ez az oldal részletesen leírja az IRC-fiókhoz megadható információkat.

Az IRC az Empathyval való használatához telepíteni kell a telepathy-idle csomagot.

# Hálózat

Az IRC egy nyílt rendszer, amely lehetővé teszi független IRC-hálózatok futtatását. Az egyes hálózatok egyediek, és saját felhasználókkal és csevegőszobákkal rendelkeznek. Az Empathy a Hálózat legördülő listában felsorolja a legnépszerűbb hálózatokat. Ezen kívül továbbiakat is felvehet. Részletekért lásd a részt lentebb.

# Becenév

Beceneve az Ön egyedi neve az IRC-hálózaton. A hálózaton csak egy személy rendelkezhet egy adott becenévvel. Ha a hibaüzenetet kapja, akkor módosítania kell becenevét.

# Jelszó

Egyes kiszolgálók, különösen a magánhálózatokon lévők, jelszót igényelnek a csatlakozáshoz. Ha jogosult a hálózat használatára, akkor a hálózat rendszergazdái megadják a jelszót.

# NickServ jelszavak

Egyes hálózatokon a becenevek regisztrálhatók a NickServ néven ismert szolgáltatással. Az Empathy közvetlenül nem támogatja a becenevek jelszavait. Egyes hálózatokon, beléertve a népszerű FreeNode-ot, a kiszolgálójelszavak automatikusan továbbításra kerülnek a NickServnek, így ezen mező beállításával azonosíthatja magát a NickServ felé. További részeletekért lásd a oldalt.

# Valódi név

Beceneve mellett megadhatja valódi nevét is. Más felhasználók láthatják ezt az Ön információinak megjelenítésekor.

# Kilépési üzenet

Amikor kilép, egy kilépési üzenet kerül elküldésre minden csevegőszobába, amelyben jelen van, és minden felhasználónak, akivel éppen társalog. Ebben a mezőben megadhat egy egyéni kilépési üzenetet.

# IRC-hálózatok

# Hálózatok

Az Empathy tartalmazza a népszerű IRC-hálózatok listáját. Ha másik IRC-hálózathoz szeretne csatlakozni, akkor hozzá kell adnia a listához. A hálózatokat módosíthatja is, és a listából is eltávolíthatja azokat.

Hálózat listához adásához nyomja meg a Hozzáadás gombot.

A lista egy hálózatának módosításához válassza ki a hálózatot, és nyomja meg a Szerkesztés gombot.

A lista egy hálózatának eltávolításához válassza ki a hálózatot, és nyomja meg az Eltávolítás gombot.

Hálózat hozzáadásakor vagy módosításakor a következő információkat adhatja meg:

## Hálózat

Ez a hálózat neve, ahogyan a hálózatok listájában meg szeretné jeleníteni.

## Karakterkészlet

Itt megadhatja a hálózaton általában használt karakterkódolást. A karakterkódolás a karakterek egy adott, számítógépen belüli tárolási módja. Számos karakterkódolás van, és az üzeneteik megfelelő megjelenítéséhez ugyanazt a karakterkódolást kell használnia, mint a többi felhasználó.

Alapértelmezésben az Empathy az UTF-8-at használja, ez a modern karakterkódolás képes a világ sok nyelvének szövegei kezelésére, így a magyaréra is. A magyar nyelv gyakori kódolása még az ISO-8859-2.

## Kiszolgálók

Az IRC-hálózat több kiszolgálóval rendelkezhet. Ha egy adott hálózat egy kiszolgálójához csatlakozik, a hálózat többi kiszolgálójához csatlakozó összes felhasználóval is képes kommunikálni. Ehhez a hálózathoz a Hozzáadás és Eltávolítás gombokkal vehet fel kiszolgálókat.

Amikor egy kiszolgáló ki van választva, kattintson a Kiszolgáló vagy a Port alatti mezőre annak szerkesztéséhez. Ennek alternatívájaként a balra és jobbra nyilakkal is átviheti a fókuszt a mezők közt, és a szóköz megnyomásával szerkesztheti azokat.

Jelölje be az SSL oszlop alatti jelölőnégyzetet a kiszolgálóval történő összes kommunikáció titkosításához. Ne feledje, hogy ez nem akadályoz meg senkit a hálózaton a nyilvános csevegőszobákba írt szavai elolvasásában.